b'\n_START_ARTICLE_\nSofie Amalie Klougart\n_START_PARAGRAPH_\nSofie Amalie Klougart (f\xc3\xb8dt 1987) er fotograf og billedkunstner. _NEWLINE_Klougart blev f\xc3\xb8dt i 1987 og opvoksede p\xc3\xa5 Mols._NEWLINE_Hun er uddannet fotojournalist fra Danmarks Medie- og Journalisth\xc3\xb8jskole i 2013 og arbejder som freelance fotograf og billedkunstner._NEWLINE_Hun har blandt andre leveret fotografier til Dagbladet Information og The New York Times._NEWLINE_Hun er derudover tilknyttet Grundtvigs H\xc3\xb8jskole som underviser i fotografi._NEWLINE_Mens Klougart stadig var under uddannelse vandt hun en pris i konkurrencen \xc3\x85rets Pressefoto med en fotoserie fra Dansk Folkepartis sommergruppem\xc3\xb8de._NEWLINE_Hun vandt igen i 2012 i \xc3\x85ben Klasse med en fotoserie fra danske swingerklubber._NEWLINE_Hun var desuden nomineret i 2014 i kategorien Reportage Danmark og igen i 2015 i kategorien Reportage Udland._NEWLINE_Klougart har udstillet p\xc3\xa5 Museet for Samtidskunst, i kunsthallen Fotografisk Center og p\xc3\xa5 de censurerede udstillinger Kunstnernes Efter\xc3\xa5rsudstilling  i Den Frie Udstillingsbygning, og p\xc3\xa5 For\xc3\xa5rsudstillingen 2018 i Kunsthal Charlottenborg'